Karolo ya Ditaba Bakeng sa Babegi ba Ditaba
MABAPI LE RENA
Lenaneo la Thuto ya Beibele
Sehlogo sa go Feta
O se ke wa Lebelela Feela Ponagalo ya Motho ya ka Ntle!
“A go Retwe Tlhaologanyo ya Gago”
O ka rata go bala sehlogo se ka leleme lefe? %%
Ge mokgatlo wa Modimo o re nea tlhahlo e itšego, bana babo rena ba bjalo ka balebeledi ba tikologo le bagolo ba swanetše go arabela bjang?
Ba swanetše go akgofela go kwa. Ba ka ipotšiša gore: ‘Na ke tiiša tumelo ya Bakristegotee le nna? Na ke amogela kapela tlhahlo yeo re e newago le go e thekga?’—w16.11, letl. 11.
Ke ka baka la eng seo Lefèvre d’Étaples a ilego a se dira e be e le sa bohlokwa?
Ka bo-1520, Lefèvre o ile a fetolela Beibele ya Sefora e le gore batho bao ba sa rutegago le bona ba kgone go bala Beibele. Tsela yeo ka yona a ilego a hlalosa mangwalo a Beibele e ile ya tutuetša Martin Luther, William Tyndale le John Calvin gore le bona ba fetolele Beibele gabotse.—wp16.6, matl. 10-12.
Tseba dilo tšeo di tlago pele, o se ke wa letela dilo tše di sa kgonegego, eba le nako ya go khutša letšatši le lengwe le lengwe, bogela tlholo ya Modimo, eba motho wa go segasega e bile o dule o itšhidulla le go ba le nako e lekanego ya go robala.—w16.12, matl. 22-23.
“Henoge o ile a tlošwa e le gore a se bone lehu.” (Baheb. 11:5) Bjang?
Go bonagala Modimo a ile a dira gore Henoge a robale lehung a sa ipone gore o a hwa.—wp17.1, matl. 12-13.
Boipoetšo bo akaretša go se ipone re le bohlokwa go feta ba bangwe le go amogela gore ga re kgone go dira dilo tše itšego. Re swanetše go lemoga kamoo boitshwaro bja rena bo ka kgomago ba bangwe e bile re se ke ra itira ba bakaone.—w17.01, letl. 18.
Lesebo le ka senya ditaba le go feta. Le ge re ka ba re nepile goba re fošitše, go bolela gampe ka ba bangwe go ka se lokiše ditaba.—w17.04, letl. 21.